cyanic-selkie/wikianc huggingface dataset:
Uronsyre
Uronsyrer er aldehydkarboksylsyrer, organiske forbindelser nær beslektet med sukkerartene. En av de viktigste, glukuronsyre, spiller en viktig rolle i dyrenes stoffskifte ved utskillelse av skadelige forbindelser gjennom urinen. En annen, galakturonsyre er en bestanddel av pektinstoffene, mens en tredje, mannuronsyre, inngår i alginsyre, som finnes i brunalger.
Marjo Yli-Kiikka
Marjo Yli-Kiikka (født 16. juni 1978) er en finsk skytter som konkurrerer i rifleskyting. Hun representerte landet sitt under Sommer-OL 2012 i London, der hennes beste resultat var nummer 16 i 10 meter luftrifle.
Jiaqing-keiseren
Jiaqing-keiseren (kinesisk: 嘉慶帝, pinyin: Jiāqìngdì, mandsju: Saicungga fengšen, født 13. november 1760 i Beijing i Kina, død 2. september 1820 i Sommerpalasset i Chengde; posthumt navn: 受天興運敷化綏猷崇文經武光裕孝恭勤儉端敏英哲睿皇帝, Shòutiān Xìngyùn Fūhuà Suīyóu Chóngwén Jīngwǔ Guāngyù Xiàogōng Qínjiǎn Duānmǐn Yīngzhé Ruì; tempelnavn: 清仁宗, Qing Rénzōng) fra mandsjuenes Qing-dynasti var den femte Qing-keiser som hersket over Kina, fra 1796 (de facto først fra 1799) til 1820. Han var sønn av Qianlong-keiseren, og minnes blant annet for sin rettsforfølgelse av den korrupte Heshen (和珅) som hadde fått svært stor innflytelse i hans fars senere år. Han huskes også for sine reformforsøk og tiltak for å få bukt med opiumshandelen.
Liv og virke
Jiaqing-keiseren går for å ha vært en av de svakeste keisere under Qing-dynastiet, og hengav seg i stor grad til alkohol og et utsvevende seksualliv. Hans regjeringstid var preget av sosial uro. Nevnes kan to religiøse sekter som gikk til opprør: Den hvite lotus fra 1696 til 1804 og Himmelens lov (også kalt De åtte dobbeltegn) i 1813.
På plussiden kan man kanskje regne avsettelsen av Heshen i 1799. Han ble tvunget til selvmord, og 800 millioner sølvtaeler ble konfiskert for statskassen, som på den tid var på det nærmeste bunnskrapt.
Mot slutten av sin tid ble Jiaqing-keiseren nær drept av opprørere som hadde lykkes i å trenge inn i keiserpalassområdets innerste; det var bare resolutt opptreden fra hans sønn som forhindret det. Opprøret ble så slått ned med stor brutalitet; bare i ett nabolag i en stor by ble 20 000 borgere halshogd. Spenningen mellom kinesere og den mandsjuiske øvrighet økte sterkt.
Under Jiaqingperioden forsøkte England å opprette handelsforbindelser med Kina. Vel ble Amherst-sendeferden i 1816 like så bryskt avvist av Jiaqing-keiseren som Macartney-sendeferden var blitt av hans far Qianlong-keiseren i 1793. Rent faktisk hadde imidlertid Det britiske ostindiske kompani forlengst etablert en blomstrende byttehandel med kineserne; fra Kina ble det eksportert store mengder te, porselen og silke.
Britene forsøkte å utjevne handelsunderskuddet ved forsert salg av bengalsk opium. I 1810 ble det importert ca. 4000 kister opium, mens det i 1729 bare hadde vært 200 kister. Jiaqing-keiserens lovgivning mot dette var nærmest uten virkning; korrupsjon og smugling omgikk mottiltakene. Dette kostet Kina store mengder sølv, noe som utarmet den nasjonale økonomi ytterligere.
Under hans etterfølger Daoguang-keiseren tilspisset striden om opiumshandelen ytterligere, og munnet ut i opiumkrigene.
Han ble gravlagt i De vestlige Qinggravene utenfor Beijing.
Olavtoppen
Olavtoppen er det høyeste fjellet på den norske øya Bouvetøya i Sør-Atlanteren. Olavtoppen har en høyde på 780 moh. og ligger sør for Kapp Valdivia, øyas nordligste punkt. Fjelltoppen er oppkalt etter Olav V (1903–1991), Norges konge 1957–1991.
NM i hopp uten tilløp 1963
NM i hopp uten tilløp 1963 var en del av NM i friidrett 1963.
Tormod Flaten
Tormod Flaten (født 1963 i Oslo) er en norsk eufonium-artist og musikklærer.
Flaten startet sin karriere med eufonium i Vestre Slidre Skolekorps som 11-åring. I 1994 flyttet han til Vestlandet for å spille for brassbandet Eikanger-Bjørsvik Musikklag, som var blitt europamestre i 1988 og 1989.
I 1996 vant han norgesmesterskapet for solo messinginstrument og startet på Griegakademiet. Der gikk han ut med toppkarakter i 1998. Etter en rekke konserter og konkurranser utenlands fullførte han i 1993 sin bachelorgrad ved Griegakademiet.
Johann Albrecht von Korff
Johann Albrecht von Korff (født 30. november 1697 på Rengenhof i Kurland, død den 7. april 1766 i København) var en russisk baron og diplomat.
von Korff ble i 1740 russisk minister i København og ble i 1745 ansatt som sendemann i Stockholm.
Før han forlot Russland i 1740 var von Korff president i det russiske vitenskapsakademi. Han samlet et stort bibliotek, hvorav en betydelig del på 1800-tallet ble gitt til Helsingfors universitet. En biografi om von Korff ble i 1847 forfattet av grev Modest Andrejevitj von Korff.
Fylkesvei 553 (andre betydninger)
I Norge finnes fylkesvei 553 i de følgende fylkene:
Marokko under Vinter-OL 1992
Marokko under Vinter-OL 1992. Tolv sportsutøvere, ti menn og to kvinner fra Marokko deltok i alpint under Vinter-OL 1992 i Albertville i Frankrike. Marokko, som deltok for fjerde gang i et vinter-OL, vant ikke noen medaljer. Beste plassering var en 41.-plass i damenes slalåm.
Kunja
Kunja (russisk: Ку́нья) er ei elv i Pskov, Tver og Novgorod oblast i Russland. Den er ei høyre sideelv til Lovat. Elva er 236 kilometer lang og har et nedbørfelt på 5 143 km². Middelvannføringen er 44,8 m³/s.
Den løper ut fra den lille innsjøen Vsteselovo, øst for Velikije Luki, renner derfra nordover og løper sammen med Lovat i byen Kholm.
Brent Laing
Han representerte Canada i Vinter-OL 2018 i Pyeongchang, hvor laget hans endte som nummer 4.
En morder er løs (1981)
En morder er løs (originaltittel: Eyes of a Stranger) er en amerikansk grøsser-thriller fra 1981 regissert av Ken Wiederhorn. Filmen handler om en kvinnelig reporter som etterforsker en seriemorder som myrder kvinner. Hun setter samtidig sin blinde søster i fare. Hovedrollene spilles av Lauren Tewes og Jennifer Jason Leigh.
Spesialeffektene er ved Tom Savini.
Handling
En seksualmorder i Miami myrder og voldtar enslige kvinner etter først å ha drevet telefonterror. Den kvinnelige TV-reporteren Jane Harris setter i gang sin egen private etterforskning og klarer omsider å avsløre morderens identitet. Men hun setter også samtidig sin blinde søster Tracy i fare.
Om filmen
Filmen ble forbudt for visning på kino i Norge av Statens filmkontroll i 1981. Filmen ble utgitt på video i 1986 av Polygram Video.
I rollene
(utvalg)
Justin Tetmu Samba
Justin Tetmu Samba (født 27. april 1950 i Mkuu-Rombo, død 23. august 2006) var katolsk biskop av Musoma i Tanzania.
Prest
Justin Tetmu Samba ble ordinert til prest 21. juni 1974.
Biskop
Pave Johannes Paul II utnevnte ham til biskop av Musoma 25. oktober 1988. Paven ordinerte ham personlig til biskop på neste års fest for de hellige tre konger, den 6. januar 1989; medkonsekratorer var Edward Idris Cassidy, suostituto i Statssekreteriatet, og José Tomas Sánchez, sekretær for Kongregasjonen for folkenes evangelisering.
Episkopalgenealogi
Hans episkopalgenealogi er:
Scott Pfeifer
Scott Pfeifer (født 5. januar 1977) er en canadisk curlingspiller.
Han representerte Canada under Vinter-OL 2018 i Pyeongchang, hvor laget hans endte som nummer 4.
Ian Poulter
Ian Poulter (født 10. januar 1976) er en engelsk golfspiller. Han var medlem av både PGA-touren og Europatouren, men spiller fra 2022 i LIV Golf.
Wilhelm Mohnke
Wilhelm Mohnke (født 15. mars 1911 i Lübeck, død 6. august 2001 i Hamburg-Rahlstedt, Schleswig-Holstein) var tysk offiser under andre verdenskrig. Han var en av de siste generalene som sto under Hitlers kommando, da han i aprildagene 1945 ledet forsvaret av det sentrale Berlin.
Ian Poulter
Poulters første seier som profesjonell var i Open de Côte d'Ivoire på Challenge-touren i 1999, og han fikk spillerett på Europatouren gjennom kvalifiseringsskolen senere samme år. I hans første sesong (2000) vant han Italian Open og ble utnevnt til Sir Henry Cotton Rookie of the Year. Videre seire fulgte i hver av de neste fire sesongene. Han var blant de ti øverste på pengelisten (Order of Merit) i 2003 og 2004.
Pachypasa otus
Pachypasa otus er en sommerfugl som tilhører familien ekte spinnere (Lasiocampidae). Denne ensfarget gråbrune arten forekommer i Midtøsten og det østlige Sør-Europa. Med et vingespenn på opptil 90 mm er den det største europeiske medlemmet av gruppen ekte spinnere.
Wilhelm Mohnke
Liv og virke
Mohnke kom fra nordtysk middelklassebakgrunn. Han meldte inn i det nasjonalsosialistiske-partiet NSDAP i 1931 og i november samme år i SS. Han deltok under kampene i Frankrike i 1940 som kompanisjef i Leibstandarte-SS Adolf Hitler og tok over kommandoen for bataljonen da lederen av denne ble skadet. Han ble etter krigen beskyldt for å stå bak drapene på 80 engelske krigsfanger på denne tiden, men dette ble aldri brakt til domstolene da bevisene var for svake.
Ian Poulter
Poulter var med på det seirende europeiske laget i Ryder Cup i 2004, som gav ham spillerett på PGA-touren.
Pachypasa otus
Utseende
En stor (vingespenn 70 – 90 mm) og kraftig, gråbrun spinner. Hannens antenner har en tydelig «knekk» nær spissen. Forvingen har to skrå, mørke, siksak-tverrbånd. Bakvingen er ensfarget lyst gråbrun. Larven er grå, med tufser av lange hår (flaskebørste-lignende). Den er ganske godt kamfulert mot barken på trærne den lever på.
Levevis
Larvene lever på ulike arter av eik (Quercus spp.), unntatt om vinteren da man gjerne kan finne dem på einer (Juniperus) og sypress (Cupressus). De lever selskapelig i små grupper. De er godt kamuflert og vanskelige og oppdaget, det kan se ut nærmest som om grenene har fått pels.
Wilhelm Mohnke
Liv og virke
Etter å ha kommet seg etter skaden, dannet Mohnke panserenheten innen Leibstandarte-SS Adolf Hitler, med blant andre Sepp Dietrich som en av sine underordnede. Etter hvert hadde han forskjellige kommandoer, blant annet fikk han Jernkorsets ridderkors under kampene i Normandie i 1944, da han fikk hindret de allierte invasjonsstyrkenes framrykking i perioden 10.-20. juni.
30. januar 1945 ble han forfremmet til SS-Brigadeführer og ledet deler av forsvaret ved Rhinen. Her ble han igjen skadet under et luftangrep, blant annet ble hørselen svekket. Etter å ha kommet seg etter denne skaden, ble han satt inn i forsvaret av Berlin, hvor han ledet forsvaret av de sentrale byområdene med rester fra ulike militære enheter.
Han ble arrestert av russerne 2. mai 1945 ved Wedding-bryggeriet, etter at han hadde ledet en gruppe som flyktet fra Førerbunkeren to dager før. Han ble først plassert i isolat av russerne, senere ble han flyttet til et fengsel med øvrige høye offiserer i Woikowo, og til slutt løslatt 10. oktober 1955. Etter løslatelsen flyttet han til Tyskland og arbeidet som forhandler for lastebiler og trailere i en liten by ved Hamburg i Tyskland. Han døde i 2001.
Okeanidene
Okeanidene (gammelgresk: Ὠκεανίδες, flertall av: Ὠκεανίς) var i gresk mytologi de 3000 døtrene til titanene Okeanos og Tethys. De er regnet blant nymfene og hver av dem var skytsguder for bestemte elver, kilder, lunder og hav. En del av dem var nært assosiert med titangudene, slike som Kalypso, Klymene, Asia, Elektra, eller personfiserte abstrakte konsepter, som Tyche, Peitho.
En av disse mange døtrene er også sagt å ha vært gemalinnen til guden Poseidon, ofte nevnt som sjøgudinnen Amfitrite, men oftest nevnt som en av nereidene.
Okeanos og Tethys hadde også 3000 sønner, elvegudene potamoene (Ποταμοί, Potamoi «elver»), som ble far til najadene. Selv om en del kilder begrenser begrepene «okeanidene» til døtrene, er det andre som inkluderer både sønnene og døtrene i dette.
Den finske komponisten Jean Sibelius skrev et orkesterverk kalt for Aallottaret (Okeanidene) i 1914.
HTC Corporation
HTC Corporation, tidligere High Tech Computer Corporation, mest kjent under forkortelsen HTC, er et taiwansk teknologiselskap som produserer mobiltelefoner og andre håndholdte apparater basert på operativsystemene Windows Mobile og Android.
Selskapet ble grunnlagt 15. mai 1997 og produserte opprinnelig kun produkter som ble merket med et annet selskaps navn for salg, såkalt ODM. Siden juni 2006 har de også solgt mobiltelefoner under sitt eget merkenavn (HTC).
Mobiltelefoner produsert av HTC
Se også: Liste over HTCs telefoner
Andrea Arsović
Andrea Arsović (født 5. februar 1987) er en serbisk skytter som konkurrerer i rifleskyting. Hun representerte landet sitt under Sommer-OL 2012 i London, der hennes beste resultat var nummer 15 i 10 meter luftrifle.
Under Sommer-OL 2020 i Tokyo ble hun nummer 29 på 10 meter luftrifle.
Stolt-Nielsen
Stolt-Nielsen Ltd. (ose: SNI nasdaq: SNSA), tidligere Stolt Tankers and Terminals, er et norsk-luxemburgsk selskap som driver med shipping og oppdrett. Selskapet ble grunnlagt av haugesunderen Jacob Stolt-Nielsen (1931–2015) i 1959 og er registrert på Bahamas. Det er morselskap til Stolt-Nielsen Inc. i USA.
Gruppen eier Stolt Tankers (omkring 150 skip), Stolthaven Terminals (omkring tyve depot over hele verden), Stolt Tank Containers (utleie av containere for kjemikalier og flytende matvarer som oljer og vin), Stolt Sea Farm (fiskeoppdrett), Stolt Bitumen Services (distribusjon av bitumen, et asfaltstoff) og Stolt-Nielsen Gas (siden 2007).
Stolt Tankers
Et av underselskapene er Stolt Tankers, som ifølge firmaet i 2016 har rundt 150 tankskip. Blant de første var Stolt Avenir (ex-Fossvik, kjøpt 1961), Stolt Victor (ex-Ringerd, kjøpt 1962), Stolt Condor, Stolt Atlantic.
Linn-Elise Øhn Mehlen
Linn-Elise Øhn Mehlen (født 28. oktober 1991) er en norsk tidligere ungdomspolitiker. Hun var leder i Rød Ungdom fra 2014 til 2018. Hun er ved siden av Bjørgulv Braanen den eneste RU-lederen som har blitt valgt for to perioder. Fra 2018 til 2021 var hun ansatt i avisa Klassekampen. Mehlen er i 2023 presse- og kommunikasjonsansvarlig i Rødts stortingssekretariat.
Biografi
Mehlen er opprinnelig fra Drammen, men flyttet til Oslo og vokste som tenåring opp på Holmenkollen. Senere har hun bosatt seg på Grønland på byens østkant.
Øhn Mehlen var med i både Unge Høyre og AUF før hun gikk inn i RU. Hun hadde vært landsstyrerepresentant og nestleder for Oslo RU og jobbet som regionssekretær for Østlandet før hun ble leder for organisasjonen. Hun arbeidet som økonomiansvarlig på Rød Ungdoms kontor da hun ble valgt til leder på organisasjonens landsmøte i april 2014.
Leder i Rød Ungdom
Som leder i Rød Ungdom markerte Mehlen seg særlig i arbeidslivsspørsmål og fagforeningspolitikk. Hun var en skarp kritiker av Høyre/FrP-regjeringens endringer av arbeidsmiljøloven i 2015.
I skolepolitikken gikk hun inn for å fjerne hjemmeleksene og gikk mot heldagsskole.
Mehlen ga også uttrykk for at moderpartiet Rødt trengte modernisering på enkelte områder.
Isomeri
Isomeri er et fenomen som innebærer at ulike kjemiske forbindelser kan ha samme molekylformel, men ulike arrangementer av atomene og derfor ulike egenskaper.
Strukturisomeri
Strukturisomere forbindelser har samme molekylformel, men forskjellige strukturformler.
Kjedeisomeri
Kjedeisomere forbindelser har samme molekylformel, men forskjellige arrangeringer av karbonatomene.
Stillingsisomeri
Stillingsisomere forbindelser har samme molekylformel, men forskjellige plasseringer av den funksjonelle gruppen.
Funksjonsisomeri
Funksjonsisomere forbindelser har samme molekylformel, men forskjellige funksjonelle grupper.
Tautomeri
Tautomeri er et spesialtilfelle av strukturell isomeri hvor intramolekylære reaksjoner fører til isomeri.
Stereoisomeri
Stereoisomere forbindelser har samme strukturformel, men forskjellige plasseringer av atomgruppene i rommet. En del slike isomerer kan dreie polarisert lys så polariseringen dreies til høyre, dexter-formen. Den motsatte isomeren vil dreie polariseringen til venstre, levo-formen.
Optisk isomeri eller rom-isomeri
Hvis et karbonatom i en forbindelse er bundet til fire andre forskjellige grupper er karbonatomet et kiralt senter. Et molekyl som har ett kiralt senter finnes i to stereoisomere. Vi sier at molekylet er kiralt, som betyr at det ikke har symmetrilinjer.
Geometrisk isomeri eller cis-trans-isomeri
En type cis-trans-isomere forbindelser har forskjellig plassering av atomgruppene på begge sider av en dobbeltbinding. Når to like grupper står på samme side av en dobbeltbinding kalles forbindelsen cis. Når de står på forskjellige sider, kalles forbindelsen trans.
Trans-cis-isomeri kan også forekomme på samme eller hver sin side i et molekyl som danner ringer med to sidegrupper. Gruppene kan da være plassert på samme side eller hver sin side av ringen.
RJ-45
RJ-45 er en standard for endestykker på nettverkskabler. Blant annet kategori-5, og -6-kabler har RJ-45-plugger i endene. Disse har åtte kontaktpunkter.
Mange nye telefonbokser/hjemmesentraler benytter RJ-11 for telefonibiten, mens mange apparater har den brede pluggen som er RJ-45.
Telefonkabler kan ha både RJ-11- og RJ-45-plugg. RJ-11-plugger er noe smalere enn RJ-45, og de har to eller fire kontaktpunkter. Telefonkabler med RJ-45-plugg benyttes vanligvis for ISDN og da har de vanligvis fire kontaktpunkter.
Tilkobling
RJ-45-pluggene kobles til 8-leders kabel der fire par ledere er tvunnet med forskjellig antall tvinninger pr. lengde for de fire trådparene. Det første paret har posisjonene 4 og 5 og brukes ofte til telefon. Trådpar nummer to bruker posisjonene 3 og 6. Trådpar nummer tre bruker posisjonene 1 og 2. Trådpar nummer fire bruker posisjon 7 og 8. Polaritet på trådparene er også viktig for funksjon. Et trådpar er to isolerte ledere som er tvunnet sammen.
Eldre installasjoner for fasttelefon kan ha andre tilkoblinger, da det i introduksjonsperioden (1980-tallet) ikke var faste standarder. Tilkobling av pc med nettverkskabel i telekontakt kan i enkelte tilfeller skade nettverkskort på PC eller annet datautstyr.
Fylkesvei 51 (andre betydninger)
I Norge finnes fylkesvei 51 i de følgende fylkene:
Kawasaki (selskap)
Kawasaki Kokuki Kogyo Kabushiki Kaisha (japansk: 川崎重工業株式会社, Kawasaki Jūkōgyō Kabushiki-kaisha) er et japansk firma som produserer motorsykler, biler, båter og flykomponenter, og tyngre industriprodukter. Firmaet har sitt hovedkvarter i Minato-ku, Tokyo og Kobe. Det er oppkalt etter grunnleggeren Shozo Kawasaki og har ingenting med byen Kawasaki å gjøre.
Kawasaki Kokuki Kogyo Kabushiki Kaisha ble etablert i Kobe i 1918 som en underavdeling av Kawasaki Jukogyo for produksjon av fly og flymotorer. De bygde en rekke fly for den japanske hær under den andre verdenskrig, blant annet jagerflyet Ki-61 Hien. Firmaet ble gjenopprettet i 1954 og produserte en rekke fly på lisens. Det ble omorganisert i april 1969, og navnet ble endret til «Kawasaki Jukogyo Kabushiki Kaisha». Siden har selskapet produsert både egne flytyper, som transportflyene Kawasaki C-1 og Kawasaki C-X, og en rekke flytyper og helikoptre på lisens og videreutviklinger av disse for de japanske selvforsvarsstyrker.
Fylkesvei 58 (andre betydninger)
I Norge finnes fylkesvei 58 i de følgende fylkene:
Gruben kirke
Gruben kirke er en langkirke fra 1965 i Rana kommune, Nordland fylke.
Byggverket er i betong og har 700 plasser. Den er tegnet av Nils Toft.
Kirkeskipet er delt av med en foldevegg, bak veggen er det en forsamlingssal som blir en del av kirkerommet når veggen blir åpnet opp.
Oliver Dupont
Oliver Dupont (født 16. januar 1990) er en dansk curlingspiller.
Han representerte Danmark under Vinter-OL 2018 i Pyeongchang, hvor laget hans endte som nummer 10.
Vitenskapsåret 1718
Vitenskapsåret 1718 er en oversikt over hendelser, prisvinnere, fødte og avdøde personer med tilknytning til vitenskap i 1718.
Mikkel Flagstad
Michael «Mikkel» Flagstad (født 23. april 1930, død 29. juni 2005) var en norsk jazzmusiker (saxofon), kjent for sin cool jazz-inspirerte stil og som hyppig musikant på Hotel Viking i Oslo.
Familiebakgrunn
Han var sønn av cellisten Ole Flagstad og nevø av pianisten Lasse Flagstad, sangerinnen Karen-Marie Flagstad og operasangerinnen Kirsten Flagstad. Besteforeldrene på farssiden var fiolinisten Michael Flagstad og pianisten, organisten og repetitøren Maja Flagstad. Han vokste opp i en musikkfamilie omgitt av fremtidige jazztalent som Einar Schanke og Bonsak Schieldrop på Ris (Oslo).
Musikalsk virke
Mikkel Flagstad ble yrkesmusiker allerede i 1947, da han var 17 år gammel. Han ledet sitt eget Be Bop Band i perioden 1949–1950. Etter å ha spilt i Tage Wilford og Hans Backes orkestre (1945), turnerte han med Per Asplin (1948), Karl Otto Hoff, og medvirket i Egil Monn-Iversens orkester (1951) før han gikk over i den svenske Rolf Ericsons besetning (1952–1954). I Simon Brehms besetning bidro han sammen med Lars Gullin og Bengt Hallberg (1952–1953).
På slutten av 1960-tallet spilte han i popjazzorkesteret Bent Sølves. Flagstad led av flyskrekk, og var derfor ikke med i flyet som styrtet den 1. mai 1969, der resten av bandkollegaene omkom; flystyrten har blitt kjent som Bent Sølves-ulykken.
Sykdommen avkortet hans karriere tidlig på 1970-tallet. Han fikk et hjerneslag i 1990, og døde av lungebetennelse i 2005.
Skråninga (Oslo)
Skråninga eller Skråningen er en gate i Oslo sentrum (strengt tatt bydel St. Hanshaugen), mellom Møllergata og Torggata. Det dreier seg om en relativt unnselig gatestump som ikke brukes i noen adresse. Den er stengt for gjennomkjøring til Torggata, men brukes til varelevering fra Møllergata.
Navnet er et lokalt kallenavn som ble offisielt tatt i bruk i 1852.
Liste over Albertas statsministre
Albertas statsminister er denne canadiske provinsens førsteminister.
Morten Berg Thomsen
Morten Berg Thomsen (født 14. september 1984) er en dansk curlingspiller.
Han representerte Danmark under Vinter-OL 2018 i Pyeongchang, hvor laget hans endte som nummer 10.
Daniel Alejandro Torres
Daniel Alejandro Torres Rojas (født 15. november 1989) er en kolombiansk fotballspiller som fra 20. august 2020 er klubbløs.
Xianfeng-keiseren
Xianfeng-keiseren (kinesisk: 咸豐, pinyin: Xiánfēng, mandsju: Aixinjueluo Yizhu, født 17. juli 1831 i Beijing, død 22. august 1861 i Johol i Kina; posthumt navn: 協天翊運執中垂謨懋德振武聖孝淵恭端仁寬敏莊儉顯皇帝, Xiétiān Yìyùn Zhízhōng Chuímó Màodé Zhènwǔ Shèngxiào Yuāngōng Duānrén Kuānmǐn Zhuāngjiǎn Xiǎn; tempelnavn: 清文宗, Qing Wenzong), var den syvende av keiserne i det mandsjuiske Qing-dynastiet som regjerte over Kina, fra 1850 to 1861.
Bakgrunn
Yizhu var fjerde sønn av Daoguang-keiseren, og ble født i det gamle sommerpalasset, åtte kilometer nordvest for Beijing. Han var av den mandsjuisle klanen Aisin Gioro-klanen. Moren var edle konsort Quan, av Niohuru-klanen, og hun ble keiserinne i 1834, og er kjent under sitt posthume navn keiserinne Xiaoquancheng.
Yizhu viste evner innen litteratur og administrasjon som var langt overlegen sine brødres, og dette gjorde inntrykk på faren, som vel av disse grunner utså ham til sin etterfølger.
Keiser
I hans embedsperiode opplevde keiserriket en av sine verste kriser. Først var det Taipingopprøret som utvidet seg fra et regionalt problem til en landsomfattende og ytterst blodig borgerkrig, som blant annet skulle koste 20 millioner mennesker livet og legge 600 byer øde. Dertil kom «Hvite Lotus»-opprøret i Nord- og Østkina i 1851, og en rekke oppstander av etniske minoriteter i flere provinser.
Også Den annen opiumskrig mot England (1856–1860) falt i denne keiserens periode. Etter at en fransk-britisk straffeekspedisjon inntok og raserte Beijing og særlig Sommerpalasset i byens utkant, flyktet keiseren til sitt sommerpalass i Jehol, og forble der til sin død.
Kina ble tvunget til en rekke nye konsesjoner overfor utenlandske makter. Flere havner måtte åpnes for transkontinental handel, kineserne måtte ut med krigserstatninger på 16 millioner unser sølv, og måtte innrømme kristne misjonærer uinnskrenket adgang til å drive sin virksomhet. I 1857 måtte landet ved Aigun-traktaten avstå deler av det nordlige Mandsjuria til Russland; på dette området grunnla russerne tre år etter havnebyen Vladivostok.
Sagengveien
Sagengveien eller Sagengveien kan vise til følgende veier eller gater i Norge:
Laodike av Partia
Laodike (gresk: η Λαοδίκη, drept 38 f.Kr.) var en prinsesse fra kongedømmet Kommagene som levde under det første århundre f.Kr. Hun var av gresk og armensk byrd.
Bakgrunn
Laodike var første datter av kong Antiochus I Theos av Kommagene og dronning Isias Philostorgos.
Dronning
Hun giftet seg med kong Orodes II av Partia. Ved dette ekteskapet ble hun dronning av Parterriket. I 38 f.Kr. ble Laodice og Orodes og deres barn drept i en parricidisk og fratricidisk massaker forøvet av Fraates IV av Partia som kunne overta den partiske trone etter at Laodikes og Orodes' sønn Pakores I av Partia hadde falt i kamp samme år.
Gravminne
Etter at Laodice døde, fikk hennes bror kong Mithridates II av Kommagene tilbakeført hennes levninger til Kommagene. Hun ble begravet nær sin mor Isias, sin søster Antiochis av Commagene og sin niese Aka I av Kommagene. Mithridates bygde et gravmonument til hennes minne.
Laodices gravtumulus måler 21 meter. Bare én søyle er blitt stående, med en stele på toppen. Stel n har et dexiosisrelieff eller en scene med Mithridates II og Laokice som håndhilser. Inskripsjonen under dexiosisrelieffet var så nedslitt av vær og vind at den ikke ble lagt merke til før i 1938. Og det var først i 1979 at den ble tydet:
Trichogomphus lunicollis
Utseende
En stor (45-70 millimeter) og kraftig, blank, svart eller mørkbrun hornbille. Hannen har et langt og kraftig horn på hodet, dette har oftest en tann på oversiden, og to tykke, butte, fremoverrettede horn på pronotum, området foran disse hornene er ganske blankt. Hunnen har også et ganske stort horn på hodet, et av de største hos noen hornbille-hunn, men mangler hornene på pronotum. Disse billene er meget kraftig bygde, også til hornbiller å være.
Utbredelse
Arten er utbredt i Malaysia og Indonesia.
Seesen
Seesen er en by i Landkreis Goslar i delstaten Niedersachsen i Tyskland. Byen ligger ved den nordre grensen til fjellområdet Harz mellom Göttingen og Hannover og har rundt 21 000 innbyggere.
Byen nevnes første gang allerede i 974 og i 1428 fikk stedet byrettigheter. Av kjente personer fra byen kan nevnes komponisten Ludwig Spohr, tegneren og forfatteren Wilhelm Busch, samt pianomakeren Heinrich Engelhard Steinweg, grunnleggeren av pianomakerfirmaet Steinway & Sons
Helsepsykologi
Helsepsykologi handler om å forstå hvordan biologi, atferd og sosial kontekst påvirker menneskers helse og sykdom. Fra psykologiens synsvinkel undersøker man utfra en helhetlig tilnærming hvordan noen bevarer god helse, hva som skjer hvis de blir syke og hvordan de da reagerer. Fagfeltet fokuserer på helsefremmende arbeid, forebygging og behandling av sykdom, korrelasjoner mellom helse, sykdom og dysfunksjoner, samt hvordan man kan forbedre helsesystemet og bidra til en god helsepolitikk.
Helsepsykologi er et relativt nytt bidrag i psykologien. Stor økning av psykosomatiske problemer og livsstilsykdommer, særlig hjerte-, kar- og kreftsykdommer, utvikling av den biomedisinske til den biopsykososiale modellen, er viktige årsaker til at helsepsykologi har utviklet seg til eget fagfelt og til den sterke veksten av helsepsykologisk forskning de siste tiårene. I dag er helsepsykologi et av psykologiens vekstområder, både når det gjelder forskningsaktivitet og profesjonell yrkesutøvelse.
Overblikk
Nylige fremskritt i psykologisk, medisinsk og fysiologisk forskning har gitt et nytt perspektiv i måten vi ser på helse og sykdom. Denne konseptualiseringen kalles den biopsykososiale modellen. Den ser på helse og sykdom som et produkt av en kombinasjon mellom biologiske karakteristikker (f. eks. genetisk predisponering,) atferdsfaktorer (f. eks. livsstil, stress), og sosiale tilstander (f. eks. kulturell påvirkning, familieforhold og sosial støtte). Det er den antatte sammenhengen mellom disse tre faktorene; biologi, adferd og sosiale forhold, som helsepsykologer arbeider med å forstå. Et særskilt mål er å finne ut hvordan denne sammenhengen påvirker menneskers helse og sykdom.
Helsepsykologer samarbeider med flere ulike helseprofesjoner (f. eks. leger, tannleger, sykepleierer, sosialarbeidere, og farmaseuter) både for å drive forskning, og for å tilby klinisk rådgivning og behandling. Mange fokuserer på forebygging og designer intervensjoner, dvs. lager tiltak for å fremme helse og redusere faren for sykdom. Mens en god del helsepsykologer tilbyr kliniske tjenester som en del av deres arbeid, er andre i ikke-kliniske roller som primært sett innebærer undervisning og forskning.
Forståelse av atferdsdata og kontekstuelle faktorer
Helsepsykologer gjennomfører undersøkelser for å identifisere problemer og erfaringer som fremmer helse, gir opphav til sykdom, og som påvirker effektiviteten i helsesektoren De anbefaler også måter å forbedre helse-omsorg og politikken rundt dette. Helsepsykologer har arbeidet med å utvikle måter å redusere røyking. og forbedre daglig ernæring. for å fremme helse og forebygge sykdom. De har også studert tilknytningen mellom sykdom og individuelle særegenheter. Helsepsykologer er også opptatt av kontekstuelle faktorer, blant annet økonomiske, kulturelle og livsstilsfaktorer som påvirker helse. Den biopsykososiale modellen kan hjelpe deg å forstå sammenhengen mellom kontekstuelle faktorer og biologi når det gjelder hvordan det påvirker helse.
Helsepsykologer har også som mål å endre helseatferder for det enkle formål å hjelpe folk å med å holde seg sunne og hjelpe pasienter med å overholde behandlingsregimet. Helsepsykologer benytter kognitiv atferdsterapi og anvendt atferdanalyse (se også atferds modifisering) for dette formålet.
Forebygge/unngå sykdom
Helsepsykologer arbeider med å fremme helse gjennom atferdsendring, som nevnt ovenfor, men de forsøker å forhindre sykdom på andre måter også. Praktikanter legger vekt på utdanning og effektiv kommunikasjon som en del av sykdomsforebygging, fordi mange mennesker ikke gjenkjenner, eller minimerer, risikoen for sykdom som er til stede i sitt liv. Et vanlig eksempel på populasjonsbaserte intervensjoner for å fremme god helse er anti-røykekampanjer. Helsepsykologer tar også sikte på å utdanne helseteknikere, inkludert leger og sykepleiere, i å kommunisere effektivt med pasienter på måter som kan hjelpe dem med å overkomme barrierer for å forstå, huske, og implementere effektive strategier for å redusere eksponeringen for risikofaktorer og gjøre helsestyrkende forandringer.
Effekten av sykdom
Helsepsykologer undersøker hvordan sykdom påvirker individets psykologiske trivsel. En person som blir alvorlig syk eller skadet står overfor mange ulike praktiske stressmomenter. Stressmomentene omfatter nye økonomiske utfordringer; problemer med å skaffe forsvarlig omsorg når en er hjemme fra sykehuset; hindringer for omsorg for de som må forsørges, ens oppfatning av selv- realiseringskompromiss; få en ny, uønsket identitet som en syk person, og så videre. Disse stressmomentene kan føre til depresjoner, redusert selvtillit, etc.
Helsepsykologi bryr seg også med å forbedre livet til individer med kroniske sykdommer. Når det er lite håp om å bli kvitt sykdommen, kan helsepsykologer forbedre livskvaliteten til pasienten, ved å hjelpe pasienten til å gjenopprette noe av hans eller hennes psykologiske velvære. Helsepsykologer er også opptatt av å identifisere de beste måtene å gi terapeutiske tjenester/ hjelp for de syke.
Kritisk helsepsykologi
Den kritiske helsepsykologien legger vekt på utbredelsen av makt og innvirkningen ulike maktnivåer har på helseerfaring og atferd, helse- og omsorgssystemer og helsepolitikk. Området prioriterer sosial rettferdighet og den universale rett til helse for alle mennesker av alle raser, kjønn, aldere og sosioøkonomiske tilstander. Et viktig område for interesse er helseulikheter. En kritisk helsepsykolog er en agent for forandring, ikke kun en analysator eller katalogiserer. En ledende organisasjon innen dette området er International Society of Critical Health Psychology
Arbeidshelse
Arbeidshelse er et relativt nytt, men vesentlig område innen helsepsykologien. Fagfeltet har egne doktorgrader, tidsskrifter og profesjonelle organisasjoner. Dette området innen helsepsykologi beskjeftiger seg med å identifisere psykososiale karakteristikker ved arbeidsplasser, som fostrer helserelaterte problemer hos arbeidere. Disse problemene kan involvere fysisk helse (for eksempel hjerte- og karsykdommer. ) eller mental helse (for eksempel depresjon ). Eksempler på psykososiale karakteristikker ved arbeidsplasser som yrkesmessig helsepsykologi har undersøkt inkluderer avgjørelsesnivå hos arbeidere og støtte fra ledelsen. Den yrkesmessige helsepsykologien er dessuten opptatt av iverksettelsen, og utviklingen, av intervensjoner som kan forhindre eller forbedre arbeidsrelaterte helseproblemer. Andre forskningsområder som opptar fagfeltet er uhøflighet og vold på arbeidsplassen, overføring mellom arbeidsplassen og hjemmet, arbeidsledighet, nedskjæringer, sikkerhet på arbeidsplassen og ulykkesforhindring. To viktige yrkesmessige helsepsykologiske tidsskrifter er Journal of occupational helath psychology og  Work&Stress. Organisasjoner som er tett knyttet til yrkesmessig helsepsykologi inkluderer the Society of Occupational Health Psychology  og  the European Academy of Occupational Health Psychology.
Folkehelse
Fremtredende mål for området er å undersøke potensielle årsaksforhold mellom psykososiale faktorer og helse på populasjonsnivået. Området presenterer forskningsresultater for politikere, helse- og omsorgssektoren og utdannelsesinstitusjoner med hensikt å promotere bedre offentlig helse. Fagfeltet allierer seg med andre offentlige helsedisipliner slik som epidemiologi, kosthold, genetikk og biostatistikk.
Dette er et område som undersøker samfunnsmessige faktorer som bidrar til helse og velbehag hos individer i samfunnet. Fagfeltet utvikler dessuten intervensjoner på et samfunnsmessig nivå, hvilke har som hensikt å motarbeide sykdom og promotere fysisk og mental helse.
Forbedring av kommunikasjonen mellom behandler og pasient
Helsepsykologer prøver å bedre den kommunikasjonsprosessen som foregår mellom behandler og pasient i medisinske konsultasjoner. Denne prosessen innehar flere problemer, bl.a. har pasienter ofte vansker med å forstå medisinske termer. Et hovedområde av forskning på dette temaet involverer ”lege-sentrerte” og ”pasient-sentrerte” konsultasjoner. Lege-sentrerte konsultasjoner er generelt direktive. Pasienten svarer på spørsmål og er ikke med på å ta avgjørelser vedrørende diagnose og behandling. Denne formen er ofte foretrukket av bl.a. eldre folk. Men mange pasienter misliker denne form for kommunikasjon, og får en følelse av underlegenhet. I økende grad foretrekker pasienter heller en konsultasjon som fokuserer på pasientens behov, altså såkalte pasient-sentrerte konsultasjoner. I denne formen for konsultasjon lytter legen til hva pasienten har å si og lar han eller hun snakke ferdig før noen form for diagnostisering finner sted. Legen lar også pasienten ta del i prosessen vedrørende valg av behandling.
Overholdelse av medisinske råd
Det er ofte vanskelig å få pasienter til å innrette seg etter medisinske råd og retningslinjer, som f.eks. å følge en behandlingsplan. Mange tenderer å glemme å ta medisinene sine eller er hemmet av bivirkningene av medisinene sine. Det er vanskelig å måle hvor trofaste pasienter er til sine medisinske behandlingsoppsett. Det finnes allikevel bevis på at folk som får skreddersydd behandlingsprogram til sine individuelle liv, er flinkere til å følge det medisinske oppsettet enn folk som ikke får en slik individuell oppfølging. Helsepsykologer har dermed her en viktig oppgave.
Måter å måle overholdelse av medisinerings- og behandlingsplan
- Telling av tabletter i medisinbeholderen. Denne formen for overvåkning kan dessverre bli tolket som overbeskyttende og som en mangel på tillit.
- Bruke selv-rapporter. Det viser seg dessverre at mange pasienter glemmer å levere rapporten, og i tillegg lyver om hvor flinke de har vært til å følge sin medisinerings- og/eller behandlingsprogram.
- Bruke ”Trackcap” beholdere til medisinene. Trackcap teller antall ganger beholderen blir åpnet. Det strider derimot med informert samtykke hvis pasientene ikke har blitt informert om telleren på forhånd.
Det finnes noe statistikk på hvor flinke folk er til å følge behandlingsprogrammer. Gjennomsnittlig ligger uoverholdelse på om lag 26 prosent. Selv når det gjelder kortvarig antibiotikabehandling er det estimert at en tredjedel av pasientene ikke holder seg til planen. Når det gjelder programmer som skal endre folks livsstil, som for eksempel å slutte å røyke eller gå ned i vekt, er det estimert at hele 80 prosent ikke følger planen. I en studie av barn behandlet for øreinfeksjon ble det estimert at kun 5 prosent av foreldrene fulgte medisineringsprogrammet til punkt og prikke. Overholdelse er høyest hos pasienter med mer alvorlige sykdommer, som HIV og kreft, og lavest hos pasienter med mindre livstruende lidelser, som for eksempel diabetes og insomnia. Hjertepasienter (som burde være sterkt motivert til å overholde planen sin, siden hjertelidelser er dødsårsak nr.1 i vestlige land) viser en overholdelsesrate på kun 66 til 75 prosent. Overholdelsesnivået generelt er faktisk så dårlig at forskere tror at fordelene ved mange medisiner ikke kan sees. Hvem er mest troende til å svikte et behandlingsprogram? Når spurt om denne uoverholdelsen svarer leger at den er forårsaket av en usamarbeidsvillig personlighet, uvitenhet, mangel på motivasjon og glemsomhet. Men den aller største årsaken til svikt av behandlingsplan er allikevel dårlig kommunikasjon mellom behandler og pasient. Det er viktig at pasienten forstår behandlingsplanen og selv bestemmer seg for å overholde den.
Takle smerte
Helsepsykologer prøver å finne behandlinger som reduserer eller eliminerer smerte, så vel som å forstå smerteavvik som neuralgia og fantomsmerte. Det har vært vanskelig å måle og beskrive smerte, men heldigvis har utviklingen av McGill Pain Questionnaire gjort saken noe lettere. Behandlinger for smerte involverer analgesia, akupunktur (funnet av Berman å være effektivt for smertereduksjon for osteoarthritis i kneet), biofeedback, og kognitiv atferdsterapi.
Klassisk betingning
Klassisk betinging var et av de første prinsippene av atferdsforandring beskrevet av den russiske fysiologen Ivan Pavlov. Den var også en av de første metodene som ble brukt for å endre helseatferd. Kjernen i klassisk betinging består av å forbinde en automatisk, ubetinget refleks med en ny stimuli som produserer en betinget refleks. Denne metoden kan brukes i behandling av alkoholisme. Antabus (ubetinget stimuli) er en medisin som forårsaker kvalme, brekkninger og oppkast (ubetinget respons) når den tas i kombinasjon med alkohol (betinget stimulus). Over tid asossieres alkohol med kvalme og oppkast forårsaket av Antabus og utløser samme kvalme, brekkning og oppkast (betinget respons). Metoden har effekt på å modifisere helsevaner, men ulempen er at klienter vet hvordan metoden fungerer. Det innebærer at de velger å ikke ta Antabus og dermed unngår de kvalme og oppkast når alkohol konsumers. Selv om klassisk betinging forbinder betinget respons, er den avhengig av klientens behandlingsmotivasjon (Taylor, 2006).
Operant/instrumentell betingning
Operant betinging forbinder en ufrivillig atferd med bestemte konsekvenser. Hovednøkkel ved operant betinging ligger i forsterkning. Når en person utfører en atferd som etterfølges av en positiv forsterkning, er det større sannsynlighet at denne atferden gjentas i framtiden. På den andre siden ser det ut at en atferd som ikke får forsterkning eller blir straffet, risikerer å ikke bli gjentatt i framtiden. Flere helseatferd kan læres gjennom operante responser. For eksempel kan drikking vedvare fordi alkohol fører til bedre stemningsleie, eller røyking vedvarer fordi en god sosial stemning med venner assosieres med det. I begge tilfeller fører forsterkning til dårlig helseatferd, men samme prinsippet kan brukes for å forandre helseatferd. Et viktig trekk ved operant betinging er forsterkningsskjemaer som beskriver hvordan forsterkere gis i en situasjon. Responsen kan forsterkes hver gang den ønskede responsen inntreffer (kontinuerlig forsterkning) eller bare av og til (intermitterende forsterkning). Atferdsformer som er etablert ved intermitterende forsterkning er generelt vanskeligere å ekstingvere dvs. avlære enn hvis atferden er etablert ved kontinuerlig forsterkning. Operant betinging brukes ofte for å modifisere helseatferd. I begynnelsen vil man positivt forsterke hver forsøk for å endre dårlig helseatferd. Når endringer fører til reduksjon eller modifisering av dårlig helseatferd, vil større atferdsforandring kreves for samme forsterkning. For eksempel hvis en person røyker 20 røyk per dag, kunne han eller hun bruke forsterkere som å gå ut å spise middag eller gå på kino når han eller hun har oppnådd en bestemt røykereduksjon, for eksempel å ha redusert til 15 røyk per dag. Det neste skrittet kunne være å redusere røyking til 10 røyk per dag for å kunne få en annen forsterkning. Prosessen fortsetter til personen forhåpentlivis har sluttet helt å røyke (Taylor, 2006).
Modellering
Modellering er en behandlingsform som bygges på Banduras sosial læringsteori som legger vekt på gjensidig interaksjon mellom ytre faktorer (belønning og straff) og indre kognitive faktorer (tro, tanker, fortokninger og forventninger) (Atkinson et.el, 1996). Det er en læring som oppstår når man observerer eller imiterer en annen person som utfører en atferd. Observasjon og modellering kan bli en effektiv tilnærming som kan forandre helseatferd. Likhet er et viktig prinsipp i modellering. I den grad en person oppfatter seg selv lik en annen person som utfører en risikabel atferd eller endrer en risikabel atferd, vil denne person ha tendens til å gjøre det samme. Modellering kan bli en viktig langsiktig atferdsforandringsteknikk. Noen modelleringsprinsipper brukes i selvhjelpsprogrammer som behandler destruktive helsevaner, som alkoholisme og narkotikaavhengighet. En person som bestemmer seg for å delta i dette programmet vil delta i en gruppe hvor flere har lignende problemer og noen har klart å mestre noen av problemene sine. Ved å høre hvilke metoder som har vært effektive, kan en person med lignende problemer bruke dem i egen rehabilitering. Modellering eller imitativ læring har en viktig rolle i modifisering av helsevaner fordi den viser fram at en person har klart å endre eller modifisere helsevaner. Den kan være mest effektiv når den viser realistiske vansker som en person har mestret (Taylor, 2006).
Epidemiologi og Helsepsykologi
Epidemiologi og Helsepsykologi er fagområder som er nært beslektet med hverandre, og har på mange områder et gjensidig forhold. Det finnes flere interesseområder i Epidemiologien. Infeksjonsepidemiologi, genetisk epidemiologi og miljøepidemiologi er eksempler på områder man kan fordype seg i innen feltet. Mange «epidemiologer» har en helsefaglig relatert bakgrunn, som for eksempel kan være psykologi. Og dermed blir dette en underliggende faktor som knytter disse to fagområdene sammen.
«Epidemiologi er en systematisk leting etter årsaker til sykdom» (Bakketeig og Magnus 2000). Et typisk epidemiologisk arbeid kan være å vurdere i hvilken grad en behandling har virkning, hvordan man skal vurdere testresultatet og hvordan en undersøkelse skal legges opp. Arbeidsfeltet er dermed både beskrivende og analyserende. Og retter seg mot etiologisk (årsaksoppklarende) forskning, risikovurdering og evaluering av helsetjenester eller forebyggende tiltak. På grunn av det komplekse mønsteret av årsaker som kan føre til sykdom, er også biologer, kliniske spesialister, statikere og samfunnsvitere sentrale yrkesgrupper i epidemiologien. «Helsepsykologi beskriver de psykologiske forholdene som har betydning for helse. Dette feltet har først og fremst vært konsentrert rundt helseatferd, det vil si psykologiske prosesser som bestemmer helseskadelig atferd som røyking, overvekt etc. og prosesser som har betydning for rehabilitering og for gjennomføring av behandling».(Knardahl 1998) Når det gjelder å finne ut hvorfor folk driver med den helseskadelige atferden å røyke, er dette både et epidemiologisk arbeid og et arbeid hvor det er behov for helsepsykologisk tilnærming.
Epidemiologi er en kvantitativ disiplin og baserer sitt metodeverktøy på logikk og statistikk. Med basis i statistiske regelmessigheter kan man finne mulige årsaksforklaringer til somatiske og psykiske lidelser. Den utgjør en vesentlig del av det metodeverktøy som forskningen innen klinisk medisin og samfunnsmedisin må baserer seg på for å kunne legge grunnlaget for en mest mulig kunnskapsbasert virksomhet. Dette er et viktig kunnskapsbidrag til å forstå sammenhenger mellom psykiske lidelser og sosiale forhold i storsamfunnet. Noe som igjen er svært viktig for politiske intervensjoner.
Sett i forhold til helsepsykologien har epidemiologien i mindre grad kunnet si noe om betydningen av individets indre «verden» for utvikling av psykisk lidelse. Epidemiologien har vært nært knyttet til den medisinske psykiatrien, herunder sosialpsykologien, hvor man har tatt utgangspunkt i psykiatriens egne klassifikasjoner av psykiske sykdommer. De har dermed ikke utfordret den grunnleggende sykdomsforståelsen og årsaker til dette, slik som helsepsykologien bygger på. En av farene med kun en epidemiologisk tilnærming, er at fokuset rettes bort fra de komplekse og dynamiske prosessene som gjør at samfunnsmessige og sosiale forhold skaper en virkelighet med bestemte konsekvenser for vår forståelse av og tilnærming til forebygging av psykiske plager.
Utdanning innen helsepsykologi i Norge
I Norge finnes det fire universiteter som tilbyr psykologiutdannelse på ulike nivåer. Disse har også emner som innebærer helsepsykologi, enten som eget fag eller i relasjon til miljø og kultur i samfunnet. Ved Universitetet i Oslo tilbys det bachelorprogram i helse- og sosialpsykologi. Denne kan viderebygges med master i samme disiplin.
Ved universitetet i Bergen tilbys psykologibachelor i helsefremmende arbeid. Denne innebærer kvalifikasjoner innen folkehelsearbeid, spesielt helsefremmende og forebyggende arbeid. En tilegner seg et oversyn over helsetilstanden i befolkningen på viktige område som fysisk og psykisk helse, samt risikofaktorer og ressursfaktorer for helse. Fokus rettes mot samfunn og individ, lovgivning, økonomi og hva dette har å si for helse og sykdom hos mennesker. Videre kan et Masterprogram i helsefag – Helsefremmende arbeid og helsepsykologi tas ved UIB.